REXISTRO ELECTRÓNICO DE CONVENIOS DO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/10/2018)

Que a Xunta de Goberno Local, na sesión ordinaria do 27 de setembro de 2018, adoptou o seguinte acordo: Dáse conta do informe-proposta do 24/09/18, asinado pola secretaria do Goberno Local e o concelleiro Xestión Municipal, Persoal, Patrimonio e Admón. Electrónica, que di o seguinte: A tramitación, xestión e seguimento dos convenios sempre presentou certa dispersión normativa sobre todo no canto á Administración Local e a delegación competencial do Estado nas comunidades autónomas. Esta apertura xeral queda perfectamente reflectida no artigo 9 da antiga lei sobre procedemento administrativo, a 30/1992, do 26 de novembro, do Réxime xurídico das Administracións Públicas e do Procedemento Administrativo Común, que se limitaba a inxerir unha breve referencia sobre convenios para tan só facer remisión á lexislación local. Porén, a lexislación local tampouco foi nunca especialmente xenerosa na redacción normativa, dende o artigo 70 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local que é especialmente breve ata o artigo 57 da Lei 7/1985, do 2 de abril, das Bases do Réxime Local, que se limitaba a unhas indicacións xerais. Esta última foi profusamente reformada pola Lei 27/2013, do 27 de decembro, de racionalización e sostibilidade da Administración Local, que aumentou non só o texto do artigo 57, senón tamén moitas consideracións cara esta materia, coa introdución de novidades ao respecto: A aprobación da Lei 40/2015, do 1 de outubro, do Réxime Xurídico do Sector Público subsanou as deficiencias da súa predecesora e aportou nova regulación de forma contundente, nos artigos 47 a 53 a tal efecto, definindo os convenios como instrumento de xestión, contemplando aspectos tales como a súa validez e eficacia, o seu contido, a súa resolución e efectos, así como remisión ao Tribunal de Contas. No eido autonómico, a Lei 5/1997, do 22 de xullo, da Administración Local de Galicia regula con amplitude a figura dos convenios (artigos 91, 94, 96, 97, 117, 198, 199 e 202), versando sobre os acordos deste tipo entre Xunta e distintas categorías municipais (turísticos, histórico-artísticos, industriais) e deputacións para establecer fórmulas de asistencia e coordinación destinadas á prestación de servizos, cooperación técnica, conservación e infraestruturas dunha forma conxunta e eficiente, pero tamén instaurar a obriga mutua de comunicación de convenios con terceiros que se poidan afectar. Ante o novo marco normativo, en primeiro lugar, en materia de transparencia coa Lei 19/2013, do 9 de decembro, de Transparencia, Acceso á Información Pública e Bo Goberno, e en materia de procedemento definido pola Lei 39/2015, do 1 de outubro, do Procedemento Administrativo Común das Administracións Públicas, o Concello de Vigo detectou a necesidade de adoptar medidas para a adaptación da xestión dos convenios á nova política dixital municipal, xa que a tramitación e sinatura en papel e a publicación manual dos contidos esixidos pola normativa en materia de publicidade activa, resultaba unha práctica pouco eficiente que podía inducir a erros e omisións, polo que se puxo en evidencia a necesidade de atopar as ferramentas axeitadas para optimizar a tramitación e masificar a capacidade de difusión. Para acadar unha nova dinámica administrativa e avanzar na dixitalización dos procesos, este Concello estableceu o Plan de Transformación Integral da Administración Municipal do Concello de Vigo, que a través do traballo de comités técnicos especializados e grupos técnicos de traballo, desenvolve as medidas precisas para poñer na práctica esta metamorfose, dende unha óptica multidisciplinar e transversal. A entrada en vigor da reforma administrativa de 2015 consolidou o inicio dunha transformación da Administración cara un escenario totalmente dixital, ao tempo que, ao abeiro deste cambio dixital e as súas posibilidades, se reforzan as obrigas en materia de transparencia os preceptos da Lei 19/2013, do 9 de decembro, de Transparencia, Acceso á Información Pública e Bo Goberno, que impón unha nova dimensión do goberno plenamente aberta e baseada na publicidade activa dos contidos e documentos municipais, cun marco máis esixente que o establecido nos estándares legais. Ante a necesidade de facer efectiva esta evolución, coas dificultades e retos propios da administración local e de crear un sistema de tramitación da actividade convencional do Concello de Vigo, acorde con esta transformación electrónica e co estimulo á transparencia e publicidade activa, incoouse expediente 309/1102 para a creación do Rexistro Electrónico de Convenios do Concello de Vigo, designando instrutora do mesmo á secretaria do Goberno Local, en aplicación do disposto no artigo 3.2 k) Real Decreto 128/2018, do 16 de marzo, polo que se regula o Réxime Xurídico dos Funcionarios de Administración Local con Habilitación de Carácter Nacional, xunto coa Disposición adicional oitava da LRBRL. O órgano competente para a súa aprobación é a Xunta de Goberno Local, en aplicación do artigo 127 da Lei 7/1985, do 2 de abril, Reguladora das Bases do Réxime Local. Primeiro.- Aprobar a creación do Rexistro Electrónico de Convenios do Concello de Vigo, así como as directrices da súa organización, funcionamento e acceso, que forman parte deste acordo como Anexo I, como o instrumento de publicidade e transparencia dos convenios. Segundo.- O presente acordo será de aplicación a partires do 1 de outubro de 2018, nos termos que se recollen no Anexo I respecto aos convenios anteriores e en tramitación. Terceiro.-Publicar o presente acordo no Boletín Oficial da Provincia, na Sede Electrónica municipal e no Portal de Transparencia do Concello de Vigo (https://transparencia.vigo.org/? lang=es). Cuarto.- Notificar o presente acordo aos concelleiros responsables de áreas de goberno, titulares de órganos directivos municipais, e ás xefaturas de áreas e servizos municipais, así como ordenar a súa inserción na Intranet municipal para garantir o seu xeral coñecemento por todas as áreas e servizos. A Xunta de Goberno local aproba a proposta contida no precedente informe. O obxecto deste Anexo é o establecemento das directrices de organización, funcionamento e acceso do Rexistro Electrónico de Convenios do Concello de Vigo, como instrumento de publicidade e transparencia dos convenios. Este rexistro será de carácter administrativo, público, único e independente, sen prexuízo da interconexión e da interoperabilidade con outros rexistros. Estará adscrito á Concellería de Xestión Municipal baixo a dependencia funcional da Secretaría do Goberno Local, en aplicación do disposto no Real Decreto 128/2018, do 16 de marzo, polo que se regula o Réxime xurídico dos funcionarios de Administración Local con habilitación de carácter nacional, xunto coa Disposición adicional oitava da LRBRL Estarán suxeitos a inscrición neste rexistro os convenios con outras administracións públicas, universidades ou corporacións de dereito público, así como entidades privadas ou asociacións, fundacións ou consorcios, para a colaboración e cooperación en atención ao interese público, que subscriba: Sen prexuízo do anterior, poderán inscribirse no mesmo todo acordo de vontades, protocolo, acordo marco ou instrumento coa finalidade de colaboración e cooperación, adoptados por escrito, libre e con plena competencia das partes asinantes, para un fin común e con plenos efectos xurídicos. Non serán obxecto de inscrición neste rexistro: Os convenios obxecto de inscrición deberán conter en todo caso: Sen prexuízo doutros contidos que veñan esixidos por normativa de carácter sectorial ou que, en orde á súa tramitación se puideran incluír. A inscrición dos convenios no rexistro producirase no momento da súa sinatura e de forma automática, mediante aplicación electrónica. Deberá quedar constancia desta inscrición incorporando dilixencia ao expediente. Correspóndelle á Secretaría do Goberno Local do Concello a custodia e levanza do Rexistro Electrónico de Convenios do Concello de Vigo, a instancia do servizo que os tramite e unha vez recibido expediente ou a documentación necesaria, sendo responsable o Servizo ou Área xestora da súa remisión nos termos establecidos para a súa inscrición, así como da veracidade dos datos consignados. Con cada convenio recibido, procederá apertura dunha folla rexistral e se lle outorgará un número correlativo de rexistro, segundo orde de recepción, facéndose constar todos os datos do punto anterior así como calquera addenda, prórroga, modificación ou resolución posterior. Esta inscrición practicarase sen prexuízo doutras que tamén corresponderan tanto no propio Concello como a nivel autonómico ou estatal. Os convenios asinados e inscritos no Rexistro Electrónico de Convenios do Concello de Vigo serán obxecto de publicidade activa no Portal de Transparencia, atendendo aos principios de accesibilidade, interoperabilidade e reutilización da información. A publicación dos convenios farase de forma sinxela, inmediata e automática, mediante ferramentas informáticas axeitadas, que capturen a información da base de datos do Rexistro Electrónico de Convenios do Concello de Vigo coa mínima intervención humana. Esta difusión non impedirá nin dificultará de ningún modo a publicación noutras plataformas que de forma voluntaria ou por imperativo normativo se establecese. Os expedientes administrativos de tramitación e a documentación dos convenios aquí referidos poderán ser obxecto de consulta mediante solicitude de acceso á información pública de acordo co procedemento establecido no capítulo III do Título I da Lei 19/2013, do 9 de decembro, de Transparencia, Acceso á Información Pública e Bo Goberno, sen prexuízo da aplicación dos límites e particularidades recoñecidas no mesmo. O órgano responsable do rexistro de convenios será o encargado da expedición de copias e de emitir certificacións electrónicas sobre os datos neles contidos, de acordo coa lexislación sobre procedemento administrativo e o Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e a lexislación administrativa. Estas copias e certificacións terán carácter público e poderán ser gravadas mediante taxa de acordo coa ordenanza fiscal de imposición. As peticións faranse por escrito, preferentemente mediante medios electrónicos e con carácter individual, remitíndose as solicitudes masivas, xenéricas ou de mera consulta ao Portal de Transparencia. O Rexistro Electrónico de Convenios do Concello de Vigo, como ficheiro automático que contén datos de carácter persoal, estará suxeito ao Regulamento 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos e polo que se derroga a Directiva 95/46/CE (Regulamento Xeral de Protección de Datos) e a lei orgánica e normativa que o desenvolva, sen prexuízo da súa incorporación ao Rexistro de actividades de tratamentos de datos persoais. A inscrición e publicidade dos convenios en trámite no momento da entrada en vigor do presente acordo, axustaranse ao aquí disposto. A publicidade dos convenios xa tramitados e inscritos con anterioridade á entrada en vigor deste acordo, manterán a súa numeración e organización. O Rexistro Electrónico de Convenios do Concello de Vigo será efectivo coa entrada en vigor do presente acordo e co respaldo informático necesario. A Xunta de Goberno Local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a data da sinatura dixital. V. e Pr. O alcalde Abel Caballero Álvarez